Puente San Miguel

Puente San Miguel (antiguamente conocíu como Bárcena la Puente), ye la capital del conceyu de Reocín en Cantabria (España) y nucleu de poblacion más importante del mesmu, con 3.201 habitantes (2010).González, Tomás (original de 1829, reedición en 2009). Maxtor, ed. Censo de población de las provincias y partidos de la corona de Castilla en el siglo XVI (1ª. edición). Valladolid (reedición), Imprenta Real de Madrid (original). p. 399. 84-9761-557-3.

Ta asitiáu a una distancia de 31 quilómetros de Santander y tien una altitú de 41 metros. Nesta llocalidá alcuéntrase'l Xardín de la Finca de la Sociedá Anónima Puente San Miguel, declaráu Xardín Históricu en 1986 y la Casa de Xuntes de Puente San Miguel. Esta llocalidá ta comunicada con Santander pol ferrocarril de la compañía Feve.

Nesta llocalidá celébrase cada 28 de xunetu'l denomináu Día de las Instituciones de Cantabria, que ye lo más paecío a un Día de Cantabria, yá que nun ta oficializáu como tal. Con esta celebración conmemora la constitución de la Xunta Xeneral de Cantabria, tres l'aprobación real del alcuerdu de constituyise'n provincia, en principiu polos valles de la Xunta Xeneral de los Nueve Valles a los que s'amestaron otros valles, xuntes, hermandaes y xurisdicciones. Tou ello llevóse a cabu na Casa de Xuntes d'esta llocalidá, llamada entós Bárcena la Puente.

En #uente San Miguel nacieron el militar Juan Manuel Pérez de Tagle y Gómez de La Sierra (1690-1750), el xugador de bolos Manuel Gándara Herrera, los empresarios Emilio Botín-Sanz de Sautuola y López (1903-1993) y Marcelino Botín-Sanz de Sautuola y López (1907-1971). Tamién ye orixinariu de Puente San Miguel el pilotu de rally Dani Sordo. Nel so términu ta allugada la finca familiar del célebre naturalista Marcelino Sanz de Sautuola.

 Arquiteutura relixosa 
La ilesia parroquial foi construyida en 1969, pero llevantóse sobro una construcción anterior.
La Ermita Nueve Valles foi un santuariu medieval que s'atopa xuníu a la ponte del mesmu nome sobro'l Río Saja. El conxuntu fórmenlu restos del ábside de la ilesia románica que baxen hasta'l nivel del ríu. A principios del sieglu XX l'actual ermita engrandóse llegando casi hasta les víes del ferrocarril pero nos años 20 realizóse un remocique n'estilu neorrománicu con torre-campanariu.Gobierno de Cantabria (2012). Guía de la mancomunidad Altamira-Los Valles. Gobierno de Cantabria.

 Personaxes pernomaos 
 Celia Barquín (1996–2018), golfista
 Emilio Botín (1934–2014), empresariu y ex-dueñu del Bancu Santander
 José Gándara (1920–2010), ciclista
 Dani Sordo (1983), pilotu de rally

 Referencies 

 Enllaces esternos 
 Cantabria 102 conceyos

Categoría:Llocalidaes de Cantabria
Categoría:Wikipedia:Mantenimientu:Llocalidaes d'España ensin partíu xudicial